

VLADA REPUBLIKE HRVATSKE

Zagreb, 12. studenoga 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo prostornoga uređenja, graditeljstva i državne imovine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o darovanju nekretnine u k.o. Makarska-Makar Gradu Makarskoj, u svrhu održavanja nekretnine na kojoj se u naravi nalaze izgrađene parkovne površine, dječja igrališta, javno-prometna površina koja se koristi za sportsko-rekreacijske aktivnosti, šetnica i spomenik |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 37. stavka 5., a u vezi s člankom 45. stavkom 1. i stavkom 3. podstavkom 3. Zakona o upravljanju državnom imovinom („Narodne novine“, broj 52/18) Vlada Republike Hrvatske je na \_\_. sjednici održanoj \_\_. studenog 2020. godine donijela

**ODLUKU**

**o darovanju nekretnine u k.o. Makarska-Makar Gradu Makarskoj, u svrhu održavanja nekretnine na kojoj se u naravi nalaze izgrađene parkovne površine, dječja igrališta, javno-prometna površina koja se koristi za sportsko-rekreacijske aktivnosti,**

**šetnica i spomenik**

I.

Republika Hrvatska, kao vlasnik, daruje Gradu Makarskoj nekretninu označenu kao zk.č.br. 315/4, park i zahod na plaži, park, površine 23.745 m², pomoćna zgrada, površine 24 m², ukupne površine 23.769 m², upisana u zk.ul.br. 2052, u k.o. Makarska-Makar, kod Zemljišnoknjižnog odjela Makarska-Makar, Općinskog suda u Makarskoj, koja odgovara nekretnini katastarske oznake k.č.br. 2929/1, k.o. Makarska-Makar, u svrhu održavanja nekretnine na kojoj se u naravi nalaze izgrađene parkovne površine, dječja igrališta, javno-prometna površina koja se koristi za sportsko-rekreacijske aktivnosti, šetnica i spomenik.

II.

Tržišna vrijednost nekretnine iz točke I. ove Odluke iznosi 42.500.000,00 kuna (slovima: četrdesetdvamilijunaipetstotisućakuna), prema procjembenom elaboratu izrađenom od strane trgovačkog društva Brlić d.o.o. iz Zagreba, Dr. A. Šercera 21, revidiranom od strane Službe za tehničke poslove Ministarstva prostornoga uređenja, graditeljstva i državne imovine.

Trošak procjene nekretnine iz točke I. ove Odluke, u ukupnom iznosu od 6.250,00 kuna (slovima: šesttisućadvjestopedesetkuna) snosi Grad Makarska.

III.

Nekretnina iz točke I. ove Odluke daruje se Gradu Makarskoj pod uvjetom da se isti u svojstvu vjerovnika odrekne svih potraživanja prema Republici Hrvatskoj kao dužniku, koja će se utvrditi na dan potpisivanja ugovora o darovanju prema ovoj Odluci, kao i eventualno kasnije pronađenih potraživanja prema Republici Hrvatskoj koja su nastala do dana potpisivanja Ugovora o darovanju, do visine vrijednosti darovane nekretnine.

IV.

Grad Makarska se obvezuje preuzeti sve obveze koje bi eventualno proizašle iz potraživanja i prava trećih osoba na nekretnini iz točke I. ove Odluke.

V.

Nekretnina iz točke I. ove Odluke je već privedena namjeni te se na istoj nalaze postojeće parkovne površine, dječja igrališta, javno-prometna površina koja se koristi za sportsko-rekreacijske aktivnosti, šetnica i spomenik.

VI.

S Gradom Makarskom sklopit će se Ugovor o darovanju nekretnine iz točke I. ove Odluke.

U Ugovor o darovanju unijet će se raskidna klauzula ukoliko se promijeni namjena darovane nekretnine utvrđena u točki I. ove Odluke, ukoliko se darovana nekretnina otuđi i optereti bez suglasnosti Ministarstva prostornoga uređenja, graditeljstva i državne imovine te ukoliko se darovana nekretnina ošteti namjernim ponašanjem Grada Makarske ili postupanjem s krajnjom nepažnjom.

U svim navedenim slučajevima iz stavka 2. ove točke darovana nekretnina postaje vlasništvo Republike Hrvatske ili će Grad Makarska isplatiti Republici Hrvatskoj naknadu za tu nekretninu u visini njene tržišne vrijednosti u vrijeme raskida Ugovora o darovanju.

Zabrana otuđenja i opterećenja darovane nekretnine bez suglasnosti iz stavka 2. ove točke upisat će se u zemljišnu knjigu.

VII.

Za provođenje ove Odluke zadužuje se Ministarstvo prostornoga uređenja, graditeljstva i državne imovine, a Ugovor o darovanju u ime Republike Hrvatske potpisat će ministar prostornoga uređenja, graditeljstva i državne imovine.

VIII.

Ova odluka stupa na snagu danom donošenja.

KLASA:

URBROJ:

Zagreb, \_\_. studenog 2020.

PREDSJEDNIK

mr. sc. Andrej Plenković

Obrazloženje

Grad Makarska podnio je zahtjev za darovanje nekretnine označene kao zk.č.br. 315/4, park i zahod na plaži, park, površine 23.745 m², pomoćna zgrada, površine 24 m², ukupne površine 23.769 m², upisana u zk.ul.br. 2052, u k.o. Makarska-Makar, kod Zemljišnoknjižnog odjela Makarska-Makar, Općinskog suda u Makarskoj, koja odgovara nekretnini katastarske oznake k.č.br. 2929/1, k.o. Makarska-Makar, u svrhu održavanja nekretnine na kojoj se u naravi nalaze izgrađene parkovne površine, dječja igrališta, javno-prometna površina koja se koristi za sportsko-rekreacijske aktivnosti, šetnica i spomenik.

Tržišna vrijednost nekretnine iz točke I. Odluke iznosi 42.500.000,00 kuna (slovima: četrdesetdvamilijunaipetstotisućakuna), prema procjembenom elaboratu izrađenom od strane trgovačkog društva Brlić d.o.o. iz Zagreba, Dr. A. Šercera 21, revidiranom od strane Službe za tehničke poslove Ministarstva prostornoga uređenja, graditeljstva i državne imovine.

Trošak procjene nekretnine iz točke I. Odluke, u ukupnom iznosu od 6.250,00 kuna (slovima: šesttisućadvjestopedesetkuna) snosi Grad Makarska.

Vlada Republike Hrvatske je Zaključkom od dana 4. svibnja 2018. godine KLASA: 022-03/18-07/214, URBROJ: 50301-26/09-18-2 iskazala namjeru darovanja nekretnina u k.o. Makarska-Makar, u naravi zemljište na gradskom dijelu Peškera, na kojem su Urbanističkim planom uređenja naselja Peškera predviđeni sportsko-rekreacijski, ugostiteljsko-turistički i javni i društveni sadržaji, kao i javno zelene površine.

Kako bi se proveo predmetni Zaključak, Grad Makarska je upućen na potrebu specifikacije predmeta zahtjeva za darovanje i svrhe darovanja. Grad Makarska je u međuvremenu specificirao nekretnine u odnosu na koje se traži darovanje, naknadno i uskladio zemljišnoknjižno i katastarsko stanje predmetnih nekretnina te je formirana jedinstvena čestica opisana u točci I Odluke. Dana 16. rujna 2020. godine u Ministarstvu prostornoga uređenja, graditeljstva i državne imovine zaprimljen je specificirani zahtjev Grada Makarske sa točnim navođenjem svrhe darovanja predmetne nekretnine.

Nekretnina iz točke I. Odluke daruje se Gradu Makarskoj pod uvjetom da se isti u svojstvu vjerovnika odrekne svih potraživanja prema Republici Hrvatskoj kao dužniku, koja će se utvrditi na dan potpisivanja ugovora o darovanju prema Odluci, kao i eventualno kasnije pronađenih potraživanja prema Republici Hrvatskoj koja su nastala do dana potpisivanja Ugovora o darovanju, do visine vrijednosti darovane nekretnine.

Nekretnina iz točke I. Odluke je već privedena namjeni te se na istoj nalaze postojeće parkovne površine, dječja igrališta, javno-prometna površina koja se koristi za sportsko-rekreacijske aktivnosti, šetnica i spomenik.

S Gradom Makarskom sklopit će se Ugovor o darovanju nekretnine iz točke I. Odluke.

U Ugovor o darovanju unijet će se raskidna klauzula ukoliko se promijeni namjena darovane nekretnine utvrđena u točki I. Odluke, ukoliko se darovana nekretnina otuđi i optereti bez suglasnosti Ministarstva prostornoga uređenja, graditeljstva i državne imovine te ukoliko se darovana nekretnina ošteti namjernim ponašanjem Grada Makarske ili postupanjem s krajnjom nepažnjom.

U svim navedenim slučajevima iz stavka 2. točke VI. Odluke darovana nekretnina postaje vlasništvo Republike Hrvatske ili će Grad Makarska isplatiti Republici Hrvatskoj naknadu za tu nekretninu u visini njene tržišne vrijednosti u vrijeme raskida Ugovora o darovanju.

Zabrana otuđenja i opterećenja darovane nekretnine bez suglasnosti iz stavka 2. točke VI. Odluke upisat će se u zemljišnu knjigu.

Za provođenje Odluke zadužuje se Ministarstvo prostornoga uređenja, graditeljstva i državne imovine, a ugovor o darovanju u ime Republike Hrvatske potpisat će ministar prostornoga uređenja, graditeljstva i državne imovine.